CELEX: E2005P0001
Language: da
Date: 2005-01-11 00:00:00
Title: Sag anlagt den 11. januar 2005 af EFTA-Tilsynsmyndigheden mod Kongeriget Norge (Sag E-1/05)

10.3.2005   
            
            
               DA
            
            
               Den Europæiske Unions Tidende
            
            
               C 60/26
            
         Sag anlagt den 11. januar 2005 af EFTA-Tilsynsmyndigheden mod Kongeriget Norge
   (Sag E-1/05)
   (2005/C 60/10)
   Den 11. januar 2005 anlagde EFTA-Tilsynsmyndigheden, repræsenteret ved Niels Fenger og Per Andreas Bjørgan som partsrepræsentanter for EFTA-Tilsynsmyndigheden, Rue Belliard 35, B-1040 Bruxelles, sag ved EFTA-Domstolen mod Kongeriget Norge.
   Sagsøger nedlægger påstand om, at EFTA-Domstolen bør:
   
               1.
            
            
               fastslå, at Kongeriget Norge har tilsidesat sine forpligtelser i henhold til artikel 33 i den retsakt, der henvises til i punkt 11 i bilag IX til aftalen om Det Europæiske Økonomiske Samarbejdsområde (Europa-Parlamentets og Rådets direktiv 2002/83/EF af 5. november 2002 om livsforsikring) som tilpasset EØS-aftalen ved dennes protokol 1, ved at opretholde kravet om, at oprettelsesomkostninger skal betales senest sammen med første præmiebetaling efter § 3, stk. 2, i den norske forskrift nr. 1167 af 21. november 1989 om fordeling af omkostninger, tab, indtægter, midler mv. mellem forsikringsselskaber inden for en koncern og mellem brancher og kontrakter i et forsikringsselskab, og § 10 i den norske forskrift nr. 827 af 22. september 1995 om forsikringstjenesteydelser og etablering af en filial af et forsikringsselskab med hovedkontor i en anden EØS-stat, og
            
         
               2.
            
            
               pålægge Kongeriget Norge at betale sagsomkostningerne.
            
         Juridiske og faktiske omstændigheder samt søgsmålsgrunde:
   
               —
            
            
               Ifølge retsaktens artikel 33 kan den EØS-stat, hvor forpligtelsen består, »ikke forhindre forsikringstageren i at indgå en aftale med et forsikringsselskab, der har fået tilladelse i henhold til artikel 4, når aftalen ikke er i strid med gældende retsregler begrundet i almene hensyn i den medlemsstat, hvor forpligtelsen består«.
            
         
               —
            
            
               I retsaktens præambel anføres det, at »inden for rammerne af det indre marked er det i forsikringstagerens interesse at have adgang til det størst mulige udvalg af forsikringsprodukter, der tilbydes i Fællesskabet, således at han kan vælge den forsikring, der passer bedst til hans behov«, og at »i et indre marked for forsikring vil forbrugeren have et større og mere varieret udvalg af forsikringer end tidligere«.
            
         
               —
            
            
               I henhold til § 10 i den norske forskrift nr. 827 af 22. september 1995 skal udenlandske forsikringsselskaber beregne og opkræve betaling af oprettelsesomkostningerne efter § 3, stk. 2, i forskrift nr. 1167 af 21. november 1989 med henblik på markedsføring af deres produkter i Norge.
            
         
               —
            
            
               Denne forskrift forhindrer en forsikringstager i Norge i at indgå en kontrakt med et forsikringsselskab, som fordeler oprettelsesomkostningerne over en periode, og det begrænser forbrugerens valg.
            
         
               —
            
            
               Endvidere kan bestemmelsen begrænse udbuddet af forskellige forsikringstjenesteydelser, eftersom forsikringsselskaber, som er godkendt i andre EØS-lande, kan hindres i at markedsføre deres produkter i Norge.